Pomocou tejto voľby sa zapína alebo vypína emulácia tabuľkovej hmly.

Rozhranie Direct3D určuje, či grafický adaptér, využívajúci hardvérovú akceleráciu Direct3D, dokáže implementovať vrcholovú hmlu alebo tabuľkovú hmlu. Niektoré hry nesprávne zistia možnosti hardvéru v oblasti Direct3D a očakávajú podporu tabuľkovej hmly. Zvolením tejto položky zaistíte správny beh hier na grafickom procesore NVIDIA.


Táto voľba slúži na vypnutie novších funkcií DirectX ovládačov.

Niektoré hry vytvorené pre staršie verzie DirectX nemusia správne fungovať s nainštalovanou verziou DirectX 6 alebo 7 a ovládačmi, v ktorých je ich podpora zapnutá. Zvolením tejto položky sa ovládače spustia vždy v režime kompatibilnom s DirectX 5, aby správne fungovali aj staršie hry.

Táto voľba sa používa pri starších hrách, ktoré sa nespúšťajú alebo nefungujú tak, ako by mali.


Hardvér automaticky nastaví hĺbku tejto medzipamäte Z podľa hĺbky, ktorú vyžaduje príslušná aplikácia.

Pokiaľ práca bezpodmienečne nevyžaduje špecifickú hĺbku medzipamäte Z, je lepšie nechať túto voľbu aktivovanú. Ak je táto voľba vypnutá, aplikácia, ktorej pracovné hĺbky medzipamäte Z nezodpovedajú aktuálnej konfigurácii hardvéru, sa nebude dať spustiť.


Zapne alternatívny spôsob vyrovnávania farebnej hĺbky.

Hardvér takto môže použiť iný mechanizmus vyrovnávania farebnej hĺbky v 16 bitových aplikáciách. Aktiváciou tohto nastavenia docielite vyššiu kvalitu trojrozmerných obrazov.


Aktivuje logo NVIDIA v aplikáciách Direct3D.

Aktivovaním tohto nastavenia sa logo NVIDIA zobrazí v dolnom rohu obrazovky pri spustených aplikáciách Direct3D.


Grafický procesor NVIDIA, ktorý používate, je schopný automaticky generovať mipmapy na zvýšenie účinnosti transferu textúr cez zbernicu a zaisťuje vyšší výkon aplikácie.

Niektoré aplikácie sa však pri aktivácii automaticky generovaných mipmáp môžu zobraziť nesprávne. Prípadné problémy vyriešite znižovaním počtu automaticky generovaných úrovní mipmáp, až kým nedosiahnete želanú kvalitu zobrazenia. Zníženie počtu úrovní mipmáp často eliminuje nesprávne zarovnanie textúr alebo ich "švov" (na úkor výkonu).


Umožňuje voľbu automatického vytvárania mipmáp používanú grafickým procesorom.

Môžete zvoliť buď bilineárnu alebo 8kanálovú anizotropnú metódu  tvorby mipmáp. Bilineárna metóda obvykle poskytuje lepší výkon, anizotropná metóda zasa vyššiu kvalitu zobrazenia.


Umožňuje nastavenie LOD (Level of Detail – množstvo detailov) mipmáp.

Menšia hodnota poskytuje lepšiu kvalitu zobrazenia, väčšia zasa vyšší výkon aplikácie. Môžete si vybrať z piatich vopred nastavených hodnôt skreslenia od "najvyššej kvality zobrazenia" po "najvyšší výkon".

Zoznam vlastného nastavenia ("tweaks"), ktoré ste si uložili. Nastavenie sa aktivuje voľbou položky zo zoznamu. Ak chcete nastavenie použiť, klepnite na "OK" alebo "Použiť".


Umožňuje uloženie aktuálneho nastavenia (vrátane nastavenia zadaného v dialógovom okne Direct3D – viac) ako vlastné nastavenie. Uložené nastavenie sa potom pridá k priľahlému zoznamu.

Keď ste našli optimálne nastavenie pre konkrétnu hru podporujúcu rozhranie Direct3D, uloženie nastavenia ako vlastného umožní rýchlo nakonfigurovať rozhranie Direct3D pred začiatkom hry, takže nie je potrebné hľadať každú voľbu zvlášť.


Vymaže vlastné nastavenie aktuálne zvolené zo zoznamu.


Obnoví všetky nastavenia na východiskové hodnoty.


Zobrazí dialógové okno, ktoré umožní definovať ďalšie vlastné nastavenie rozhrania Direct3D.


Touto voľbou sa mení schéma hardvérového adresovania textúr pre texely (prvky textúry).

Zmenou týchto hodnôt sa mení definícia východiskového bodu texelu. Hodnoty východiskového nastavenia zodpovedajú špecifikácii Direct3D. Niektoré softvéry môžu predpokladať, že východiskový bod texelu je definovaný na inom mieste. Kvalita zobrazenia takýchto aplikácií sa zlepší, ak sa znova definuje východiskový bod texelu. Tento posúvač Vám umožní umiestniť východiskový bod texelu medzi horný ľavý roh a stred texelu.


Toto grafickému procesoru umožní využiť určitú kapacitu systémovej pamäte na ukladanie textúry (okrem pamäte inštalovanej na samotnom grafickom adaptéri).

POZNÁMKA:	Maximálna kapacita systémovej pamäte, ktorú možno vyhradiť na ukladanie textúry, sa vypočíta na základe kapacity pamäte RAM inštalovanej na počítači. Čím väčšia je kapacita systémovej pamäte RAM, tým vyššiu hodnotu môžete nastaviť.

Toto nastavenie platí len pre grafické adaptéry PCI (alebo grafické adaptéry AGP spustené v režime kompatibilnom s rozhraním PCI).


Zvoľte túto možnosť, ak chcete vypnúť zvislú synchronizáciu.

Umožňuje okamžité vykreslenie obrazu na obrazovke bez čakania na synchronizáciu so zvislým spätným behom lúča na monitore. Umožňuje dosiahnuť vyšší počet snímok než obnovovacia frekvencia monitoru, ale môže vytvárať vizuálne objekty a spôsobovať rozmazanie, čo znižuje kvalitu zobrazenia.


Táto voľba umožní určiť mieru zahladzovania hrán v určitej aplikácii Direct3D.

Zahladzovanie hrán je technika používaná na minimalizáciu efektu "zubov", ktoré niekedy lemujú okraje 3D objektov. Pre danú aplikáciu môžete zahladzovanie hrán úplne vypnúť alebo zvoliť maximálnu možnú mieru zahladzovania hrán.


Táto voľba umožní použiť zahladzovanie hrán aj v aplikáciách, ktoré ho priamo nepodporujú.

K používaniu tejto voľby pristupujte opatrne. Aplikácie, ktoré zahladzovanie hrán výslovne nepodporujú, sa môžu zobraziť nesprávne alebo môžu vykresľovať nepravidelné obrazy. Ak máte problémy s hrou alebo aplikáciou, ktorá zahladzovanie hrán nepodporuje, voľbu vypnite.


Táto voľba Vám umožní obmedziť počet snímok pripravených procesorom ešte pred ich spracovaním grafickým čipom, ak je funkcia zvislej synchronizácie vypnutá.

V niektorých prípadoch platí, že vyšší počet vopred vykreslených snímok zvyšuje oneskorenie vstupu pri reakcii na zariadenia, ako napríklad pákový ovládač, gamepad alebo klávesnica.

Ak nastane zjavné oneskorenie reakcie na zariadenia pripojené k počítaču počas hrania hier, hodnotu znížte.


Umožňuje ovládačom použiť rozšírenie OpenGL GL_KTX_buffer_region.

Tým sa môže zvýšiť výkon aplikácie v aplikáciách trojrozmerného modelovania podporujúcich toto rozšírenie.


Umožňuje použitie miestnej grafickej pamäte pri zapnutí rozšírenia GL_KTX_buffer_region.

Ak je však k dispozícii menej než 8 MB miestnej grafickej pamäte, podpora rozšírenia duálnych rovín sa neaktivuje.

Toto nastavenie nie je účinné, ak je vypnutá voľba "Zapnúť rozšírenie oblasti medzipamäte".


Rýchle filtrovanie typu linear-mipmap-linear zvyšuje výkon aplikácie na úkor kvality zobrazenia.

V mnohých prípadoch nemusí byť zníženie kvality obrazu viditeľné, takže môžete využiť výhodu vyššieho výkonu získaného aktivovaním tejto funkcie.


Táto voľba umožňuje rozhraniu OpenGL využiť anizotropné filtrovanie na zlepšenie kvality obrazu.


Zvoľte túto možnosť, ak chcete vypnúť  podporu ovládača pre rozšírené inštrukcie používané určitými procesormi.

Niektoré procesory podporujú ďalšie 3D inštrukcie, ktoré dopĺňajú grafický procesor NVIDIA a zvyšujú výkon v trojrozmerných hrách alebo aplikáciách. Táto voľba umožňuje dezaktiváciu podpory pre tieto dodatočné inštrukcie 3D v ovládačoch. Toto môže byť užitočné pri porovnávaní výkonov alebo pri riešení problémov.


Tieto voľby ovládajú celoobrazovkové zahladzovanie hrán ovládača OpenGL. Zahladzovanie hrán je technika používaná na zarovnávanie okrajov zobrazovaných objektov s cieľom obmedziť prípadný efekt "zubov". Metóda 1,5 x 1,5 umožňuje zahladzovanie hrán s najvyšším výkonom, kým metóda 2 x 2 poskytuje najvyššiu kvalitu obrazu.


 Umožňuje ovládaču exportovať formáty pixelu stereoobrazu. Toto umožňuje aplikáciám OpenGL používať stereo a zapnúť stereoskopické okuliare.


 Umožňuje ovládaču exportovať formáty pixelu obrazu na popredí. Toto umožňuje aplikáciám OpenGL podporovať obraz na popredí.


 Táto voľba umožňuje rozhraniu OpenGL využiť anizotropné filtrovanie na zlepšenie kvality obrazu. Nezabúdajte, že aktivovaním tejto funkcie sa zlepší kvalita obrazu na úkor výkonu.


 Keď je aktivovaná, ovládač OpenGL vyclení jednu medzipamäť pre vykresľovaný obraz a jednu medzipamäť pre farebnú hĺbku pri rovnakom rozlíšení obrazu.

Toto je efektívnejší spôsob použitia grafickej pamäte pri aplikáciách vytvárajúcich viaceré okná.

Ak je táto voľba dezaktivovaná, ovládač OpenGL priradí medzipamäť vykresľovaného obrazu a medzipamäť farebnej hĺbky ku každému oknu vytvorenému aplikáciou.

Táto funkcia môže zvýšiť výkon aplikácií OpenGL, ktoré požívajú viacero okien.


 Určuje optimálne nastavenie pre zvolenú aplikáciu OpenGL.


Táto voľba určuje, či sa textúra určitej farebnej hĺbky štandardne použije v aplikáciách OpenGL.

Funkcia Použiť farebnú hĺbku pracovnej plochy vždy používa textúry farebnej hĺbky, s ktorými práve pracuje pracovná plocha systému Windows.

Voľby Vždy použiť 16 bpp a Vždy použiť 32 bpp používajú textúry zadanej farebnej hĺbky bez ohľadu na nastavenie pracovnej plochy.


Táto voľba definuje režim prepínania medzipamäte pre celoobrazovkové aplikácie OpenGL.

Môžete si vybrať medzi metódou prenosu blokov, prepínania stránok alebo automatického výberu. Automatický výber umožňuje ovládaču definovať najlepšiu metódu vychádzajúcu z konfigurácie hardvéru.


Táto voľba umožní určiť spôsob použití zvislej synchronizácie v OpenGL.

Vždy vypnuté. Vždy dezaktivuje zvislú synchronizáciu v aplikáciách OpenGL.

Štandardne vypnuté. Zachová zvislú synchronizáciu vypnutú do doby, kým aplikácia nezadá požiadavku na aktiváciu.

Štandardne zapnuté. Zachová zvislú synchronizáciu zapnutú do doby, kým aplikácia nezadá požiadavku na aktiváciu.


Umožňuje uloženie aktuálneho nastavenia ako vlastného, ktoré sa potom pridá k priľahlému zoznamu.

Keď ste našli optimálne nastavenie pre konkrétnu hru podporujúcu rozhranie Direct3D, uloženie nastavenia ako vlastného umožní rýchlo nakonfigurovať rozhranie OpenGL pred začiatkom programu, takže nie je potrebné hľadať každú voľbu zvlášť.


Posuvné ovládače umožňujú nastavenie hodnôt jasu, kontrastu alebo gama pre zvolený farebný kanál.

Ovládacie prvky na korekciu farieb umožňujú kompenzovať rozdiely jasu medzi zdrojovým obrazom a výstupom na zobrazovacom zariadení. Toto je užitočné pri práci s aplikáciami na spracovanie obrazu, keď chcete presnejšiu reprodukciu farieb obrazov (napr. fotografie), zobrazených na monitore.

Môže sa takisto stať, že mnohé hry s akcelerovaným trojrozmerným prostredím sú pri hre príliš tmavé. Zvýšenie hodnoty jasu alebo gama rovnomerne na všetkých farebných kanáloch môže tieto hry zosvetliť, čím sa zvýši ich použiteľnosť pri hraní.


Slúži na voľbu farebného kanálu ovládaného posúvačmi. Červenú, zelenú alebo modrú možno nastaviť jednotlivo alebo naraz.


Položka Digitálna rezonancia umožňuje rozšírenú správu oddeľovania farieb alebo ich intenzity, čo vytvára jasnejšie a čistejšie obrazy vo všetkých používaných aplikáciách.


Grafické znázornenie farebnej krivky. Pri nastavovaní hodnôt kontrastu, jasu a gama sa táto krivka mení v reálnom čase.


Zvolením tejto položky sa nastavenie farieb automaticky obnoví pri reštartovaní systému Windows.

POZNÁMKA:	Ak je počítač pripojený k sieti, farby sa nastavia pri prihlásení do systému Windows.


Zoznam vlastného uloženého nastavenia farieb. Nastavenie sa aktivuje voľbou položky zo zoznamu.


Umožňuje uloženie aktuálneho nastavenia farieb ako vlastného. Uložené nastavenie sa potom pridá k priľahlému zoznamu.


Vymaže vlastné nastavenie aktuálne zvolené zo zoznamu.


Obnoví všetky farby podľa nastavenia hardvéru od výrobcu.


Umožňuje voľbu režimu nastavenia frekvencie monitoru:

Automatické zisťovanie Umožňuje systému Windows prijímať správne informácie o frekvencii priamo z monitoru. Toto je štandardné nastavenie. Nezabúdajte, že niektoré staršie monitory nemusia túto funkciu podporovať.

Všeobecná metóda nastavenia frekvencie čiže GTF je štandard, ktorý používa väčšina nových monitorov.

Diskrétne nastavenie frekvencií monitoru čiže DMT je starší štandard, ktorý sa ešte stále používa v niektorých monitoroch. Aktivujte túto voľbu, ak Váš monitor vyžaduje štandard DMT.


Pridá ikonu aplikácie NVIDIA QuickTweak na hlavný panel systému Windows.

Ikona slúži na použitie všetkých nastavení Direct3D, OpenGL alebo nastavenie farieb "za chodu" pomocou praktickej miestnej ponuky. Ponuka takisto obsahuje položky, ktoré slúžia na obnovenie východiskového nastavenia a na otvorenie dialógu "Vlastnosti zobrazenia".


Umožňuje vybrať ikonu použitú ako zástupcu nástroja QuickTweak na hlavnom paneli Windows.

Požadovanú ikonu vyberte zo zoznamu. Na aktualizáciu ikony na hlavnom paneli použite tlačidlo "OK" alebo "Použiť".


Aktivuje správcu pracovnej plochy NVIDIA.

Správca pracovnej plochy NVIDIA zapne rozšírené funkcie, ako sú napríklad klávesové skratky na právu ikôn, opätovné umiestnenie ň dialógu na stred a zmena mierky, pri použití viacobrazovkových konfigurácií nWiew. Správca pracovnej plochy takisto pridá podporu viacerých pracovných plôch, ktoré zlepšia usporiadanie pracovnej plochy s aplikáciami.


Otvorí dialóg pre konfiguráciu Správcu pracovnej plochy NVIDIA.

Dialóg pre konfiguráciu Správcu pracovnej plochy umožňuje prístup ku všetkým funkciám a nastaveniu Správcu pracovnej plochy, ako napríklad voľby opätovného dialógu do stredu, voľby klávesových skratiek a nastavenie pre správu aplikácií.


Zatvorí tento dialóg a zachová vykonané zmeny, ktoré sa použijú po zvolení tlačidla "OK" alebo "Použiť" v dialógu "Ďalšie vlastnosti".


Slúži na určenie, ktoré tlačidlo myši vyvolá ponuku pri klepnutí na ikonu na hlavnom paneli.


Zapne alebo vypne výzvy na potvrdenie.

Túto voľbu označte, ak nechcete zobrazovať výzvy na potvrdenie zobrazujúce sa pri načítaní konfigurácie 3D v ponuke na hlavnom paneli.


Túto voľbu vyberte, ak chcete, aby sa ponuka na hlavnom paneli zobrazila s efektom 3D.


Tieto voľby slúžia na určenie umiestnenia obrazu na plochom displeji pri použití rozlíšenia, ktoré je nižšie než maximálne podporované rozlíšenie.


Tlačidlá so šípkami použite na nastavenie umiestnenia pracovnej plochy na monitore.


Obnoví pracovnú plochu podľa východiskového umiestnenia na aktuálne rozlíšenie a obnovovaciu frekvenciu.


Tieto voľby umožňujú nastaviť výstupné zobrazovacie zariadenie (monitor, digitálny plochý displej alebo TV) v závislosti od zariadenia podporovaného grafickým adaptérom.


Otvorí okno, v ktorom možno upraviť nastavenie aktívneho zobrazovacieho zariadenia.


Označuje aktuálne nastavenie formátu a krajiny, používané pre televízny výstup.


Otvorí okno, ktoré slúži na nastavenie určitého formátu televízneho výstupu.


Tento zoznam umožňuje voľbu výstupu TV podľa krajiny, v ktorej žijete.

POZNÁMKA:	Ak požadovaná krajina nie je na zozname, zvoľte krajinu, ktorá je najbližšie.


Nastaví zvolený formát ako východiskový formát pri spustení.

Ak spustíte počítač a na grafický adaptér je pripojený len televízny prijímač, táto voľba zaistí, aby všetky správy zobrazované na obrazovke počas spúšťania budú vo formáte podporovanom televíznym prijímačom.


Umožňuje zadať typ výstupného signálu odoslaného do televízneho prijímača.

Ak máte správny spojovací kábel, výstup video S obvykle poskytne prístup vyššej kvality než výstup kompozitného videa. Ak neviete, aký signál by ste mali zadať, vyberte nastavenie Automatický výber.


Tlačidlá so šípkami použite na nastavenie umiestnenia pracovnej plochy na obrazovke televízneho prijímača.

POZNÁMKA:	Ak je televízny obraz zdeformovaný alebo k zmizne kvôli nesprávnemu nastaveniu, počkajte asi 10 sekúnd. Obraz sa automaticky vráti do východiskovej pozície a potom sa môžete vrátiť k nastavovaniu. Keď pracovnú plochu umiestnite na požadované miesto, stlačením tlačidla "OK" alebo "Použiť" uložte nastavenie pred uplynutím 10-sekundového intervalu.


Obnoví pracovnú plochu podľa východiskového umiestnenia na obrazovke televízneho prijímača pre aktuálne rozlíšenie.


Tieto ovládacie prvky použite na nastavenie jasu a sýtosti televízneho obrazu.


Tieto ovládacie prvky použite na nastavenie jasu a kontrastu televízneho obrazu.


Tieto ovládacie prvky použite na nastavenie funkcie filtra blikania televízneho signálu. Pri prehrávaní disku DVD pomocou hardvérového dekodéra odporúčame funkciu filtra blikania úplne vypnúť.


Nastaví rozlíšenie obrazovky a hĺbku farieb pre výstup na televízny prijímač.


Tieto ovládacie prvky použite na upravenie kvality videa DVD na monitore.

Ak prehrávate na počítači video alebo DVD, na docielenie optimálnej kvality obrazu možno prvky na nastavenie jasu, kontrastu, odtieňa a sýtosti použiť samostatne.


Umožňuje nastavenie taktovacieho kmitočtu jadra a pamäte grafického procesoru NVIDIA.


Nastaví testovací kmitočet jadra grafického procesoru NVIDIA.


Udáva taktovací kmitočet jadra v jednotkách MHz.


Nastaví taktovací kmitočet rozhrania pamäte grafického adaptéra.


Nastaví taktovací kmitočet rozhrania pamäte v jednotkách MHz.


Kvôli zabezpečeniu stability pred použitím overí nové nastavenie taktovacích kmitočtov.

POZNÁMKA:	Všetky nastavenia, ktoré sa od východiskových hodnôt od výrobcu líšia, je potrebné pred ich trvalým použitím overiť.


Voľbou tejto položky sa všetky zmeny taktovacích kmitočtov automaticky použijú pri každom spustení systému Windows.

POZNÁMKA:	Automatické nastavenie taktu pri spustení možno obísť podržaním klávesu CTRL pri spustení systému Windows. Ak je počítač pripojený k sieti, stlačte a podržte kláves CTRL hneď po prihlásení sa do Windows.


Obnoví všetky nastavenia taktu a pred opätovným zapnutím ovládacích prvkov si vynúti opätovné zistenie hardvéru grafickej karty.

Obnovu odporúčame vykonať po každej aktualizácii systému BIOS grafického adaptéra pomocou aktualizovaného systému BIOS.


Umožňuje vybrať jeden zo štyroch režimov nView:

Štandardný. Vyberie štandardný režim s jedným zobrazovacím zariadením. Tento systém použite, ak je ku grafickému adaptéru NVIDIA pripojené len jedno zobrazovacie zariadenie.

Klonovanie. Tento režim zaisťuje výstup presnej kópie primárneho obrazu na sekundárne zariadenie.

Vodorovné rozloženie. Tento režim umožňuje rozložiť pracovnú plochu systému Windows na dve zobrazovacie zariadenia vo vodorovnom smere. V tomto režime dva obrazy tvoria jeden veľký, rozložený obraz.

Vertikálne rozloženie. Tento režim umožňuje rozložiť pracovnú plochu systému Windows na dve zobrazovacie zariadenia v zvislom smere. V tomto režime dva obrazy tvoria jeden obraz rozložený na výšku.


Štandardné nView. Vyberie štandardný režim s jedným zobrazovacím zariadením. Tento režim použite, ak je ku grafickému adaptéru NVIDIA pripojené len jedno zobrazovacie zariadenie.


Klonovanie nView. Tento režim zaisťuje výstup presnej kópie primárneho obrazu na sekundárne zariadenie.


Vodorovné rozloženie nView. Tento režim umožňuje rozložiť pracovnú plochu systému Windows na dve zobrazovacie zariadenia vo vodorovnom smere. V tomto režime dva obrazy tvoria jeden veľký rozložený obraz, čo je užitočné, ak chcete zobraziť položky presahujúce šírku jedného obrazu.


Zvislé rozloženie nView. Tento režim umožňuje rozložiť pracovnú plochu systému Windows na dve zobrazovacie zariadenia v zvislom smere. V tomto režime dva obrazy tvoria jeden vysoký rozložený obraz, čo je užitočné, ak chcete zobraziť položky presahujúce šírku jedného obrazu.


Grafické znázornenie konfigurácie zobrazenia nVeiw.

Klepnutím na obrázok monitoru vyberiete príslušný monitor ako aktuálny obraz. Ak na obrázok monitoru klepnete pravým tlačidlom myši, získate prístup k rôznym položkám umožňujúcim vykonať zmeny v nastavení príslušného zobrazovacieho zariadenia.


Pri spustenom režime klonovania táto voľba umožňuje použiť na primárnom zobrazovacom zariadení rozlíšenie pracovnej plochy, ktoré je vyššie než rozlíšenie na sekundárnom zariadení. Ak je fyzické rozlíšenie sekundárneho zariadenia nižšie než rozlíšenie primárneho zariadenia, pracovná plocha sekundárneho zariadenia sa automaticky posunie hneď, keď sa kurzor myši dotkne okraja obrazovky.


Vypne funkciu automatickej tvorby panelov na sekundárnom zariadení, ak pre klonované zariadenie vyberiete položku "Zapnúť virtuálnu pracovnú plochu". Umožňuje "zmraziť" virtuálnu pracovnú plochu na určitom mieste, čo je užitočné pri prezentáciách alebo práci s detailmi v aplikáciách.


Zapnutím tejto funkcie sa uzamkne aktuálna pozícia panelov na sekundárnej obrazovke. Umožňuje "zmraziť" virtuálnu pracovnú plochu na určitom mieste, čo je užitočné pri prezentáciách alebo práci s detailmi v aplikáciách.


Zapne funkciu virtuálnej pracovnej plochy pre režim rozloženého obrazu nView.

Zapnutím tejto funkcie možno nastaviť pracovnú plochu, ktorá presahuje fyzické rozmery spojených obrazov.

Spojený obraz sa bude posúvať po väčšej pracovnej ploche pri posunutí kurzora myši mimo zobraziteľnú oblasť zariadenia.


Grafické znázornenie konfigurácie sekundárneho zariadenia nVeiw.

AK je zapnutý režim klonovania, klepnutím na obrázok možno nakonfigurovať výstupné zariadenie pripojené k sekundárnemu výstupu grafického adaptéra podporujúceho funkciu nView.


Zapne ovládacie prvky pre zmenu mierky, ktoré umožňujú zväčšiť určitú oblasť obrazového výstupu.


Tu môžete vybrať oblasť obrazu, ktorú chcete zväčšiť. Keď zvolíte určitú oblasť, pomocou posúvača dole možno zväčšiť určenú časť obrazovky.


Slúži na zväčšenie alebo zmenšenie vybranej časti prehrávaného obrazu.


Vyberie zobrazovacie zariadenie, na ktorom video bude prehrávať v režime celej obrazovky.


Umožňuje vybrať pomer strán (pomer vodorovného rozmeru k zvislému rozmeru) videa v režime celej obrazovky.


Zapnutím tejto voľby video ovládač určí optimálne rozlíšenie  videa v režime celej obrazovky.


Zapnutím tejto voľby možno spojiť ovládanie zmeny mierky na strane ovládacích prvkov zobrazenia na popredí spojiť tak, že zároveň ovláda zmenu mierky v režime celej obrazovky.


Klepnutím na toto tlačidlo získate prístup k pokročilým obrazovým funkciám, ktoré sú dostupné v režime klonovania.  Ak chcete k týmto funkciám mať prístup, režim klonovania musí byť zapnutý.


Zapnutím tejto voľby softvér spustený na popredí použije funkciu BusMaster. Túto voľbu by ste mali použiť, len ak nastanú problémy s prehrávaním videa, napríklad deformácia obrazu alebo vôbec žiadny obraz.


Uvádza typ monitoru používaného so zvoleným grafickým adaptérom.


Klepnutím na túto položku sa zobrazia vlastnosti zariadenia a ovládača tohto monitoru.


Uvádza obnovovacie frekvencie dostupné na tomto monitore. Vyššie obnovovacie frekvencie znižujú blikanie obrazovky.


Určuje, či zoznam obnovovacej frekvencie bude obsahovať aj režimy, ktoré používaný monitor nepodporuje. Ak vyberiete režim, ktorý je pre monitor nevhodný, môžu nastať vážne problémy s obrazom alebo dokonca poškodenie hardvéru.


Táto voľba dá ovládaču OpenGL príkaz, aby sa použilo vyrovnávanie 16-bitovej hĺbky bez ohľadu na formát pixelov zvolený aplikáciou.

Táto voľba zvýši výkon pri mazaní medzipamäte hĺbky a súvisiacich operáciách, avšak na úkor presnosti vyrovnávania hĺbky.


Pri zapnutí tejto položky použije ovládač OpenGL rozšírenú funkciu na použitie viacerých monitorov v systému Windows 2000.


Túto voľbu použite na voľbu obrazu, ktorý bude obsahovať horný ľavý roh pracovnej plochy. Najvýraznejším efektom tejto voľby je zámena pozícií obrazov na monitoroch.


Zobrazia sa všetky aktuálne obrazovky nView. Ak je pripojených viac zariadení a ak používate iný režim než štandardný, určite aktuálnu obrazovku.

Aktuálnu obrazovku možno takisto zvoliť klepnutím na obrázok monitoru v dialógu hore.


Klepnutím na toto tlačidlo možno vytvoriť alebo zmeniť nastavenie vzťahujúce sa k výstupnému zariadeniu používanému pre aktuálne zobrazenie.


Prvky na ovládanie panelov slúžia na nastavenie rozmerov zobraziteľnej plochy obrazovky vo vzťahu k pracovnej ploche. Táto funkcia je určená pre pracovné plochy, ktorých veľkosť presahuje zobraziteľnú plochu monitoru, plochého displeja alebo televízneho prijímača.


Klepnite na túto položku, ak chcete zistiť všetky zobrazovacia zariadenia pripojená k tomuto grafickému adaptéru. Túto funkciu použite, ak ste pripojili zariadenia až po otvorení ovládacieho panelu.


Toto políčko označte, ak je ku konektoru sekundárneho zariadenia pripojený nezistený monitor. Táto položka je vhodná pre staršie monitory alebo monitory s konektormi BNC.


Klepnutím na túto položku sa zobrazia informácie vzťahujúce sa ku grafickému adaptéru NVIDIA.


Klepnutím na túto položku sa zobrazia ďalšie informácie vzťahujúce sa ku grafickému adaptéru NVIDIA.


Klepnutím na túto položku získate prístup na stránky WWW spoločnosti NVIDIA, kde nájdete najnovšie informácie a ovládače pre grafické adaptéry NVIDIA.


Tieto informácie súvisia s hardvérovými aspektmi aktuálne vybratého grafického adaptéra.


Tieto informácie súvisia s vybranými aspektmi systému, ktoré môžu mať vplyv na celkový grafický výkon.


Táto tabuľka uvádza súbory vrátane ich opisu a informácií o verziách, ktoré používa grafický adaptér NVIDIA.


Stránka nastavenia Správa aplikácie slúži na nastavenie pozícií okien jednotlivých aplikácií na viacerých obrazovkách a pracovných plochách.


Toto je zoznam aplikácií, ktoré v tejto chvíli ovláda správca pracovnej plochy. Zo zoznamu vyberte aplikáciu, ktorej správu chcete nakonfigurovať. Zoznam možno upraviť pomocou tlačidiel "Pridať" a "Odobrať" vpravo.


Klepnutím na toto tlačidlo pridáte novú aplikáciu do zoznamu aplikácií spravovaných správcom pracovnej plochy.


Klepnutím na toto tlačidlo odoberiete aktuálne zvolenú aplikáciu zo zoznamu aplikácií spravovaných správcom pracovnej plochy.


Klepnutím na toto tlačidlo vymažete zo zoznamu aplikácií všetky záznamy.

Pozor: Týmto sa zrušia všetky úpravy, ktoré ste v aplikáciách urobili.


Zvolením tejto položky sa okno aplikácie spustí vždy na určenej obrazovke.


Toto pole určuje obrazovku (monitor), na ktorej sa aktuálne zvolená aplikácia vždy spustí, ak zvolíte položku "Vždy spustiť túto aplikáciu na obrazovke číslo č."


Zvolením tejto položky bude správca pracovnej plochy sledovať veľkosť a pozíciu okna aplikácie. Pri ďalšom spustení aplikácie správca pracovnej plochy obnoví pôvodne uloženú veľkosť a pozíciu okna tejto aplikácie.


Zvolením tejto položky maximalizovaná aplikácia vyplní len aktuálne využívanú obrazovku, ktorá môže byť rozložená cez viacero obrazoviek.


Zvolením tejto položky sa aplikácia spustí na samostatnej pracovnej ploche príslušnej aplikácie.

Okrem štandardne nastavenej pracovnej plochy systému Windows môžete napríklad vytvoriť ďalšie samostatné pracovné plochy pre prehľadávač siete WWW a program na správu elektronickej pošty.


Tu zadajte názov samostatnej pracovnej plochy. Roztvárací zoznam možno použiť na výber ľubovoľnej pracovnej plochy, ktorú ste si vytvorili pre ďalšie aplikácie.

Toto pole je dostupné, len ak zvolíte položku "Spustiť túto aplikáciu na inej pracovnej ploche".


Stránka "Prístupové klávesy" slúži na nastavenie klávesových skratiek, ktoré možno použiť na správu umiestnenia okien aplikácií na pracovnej ploche.


Táto kombinácia klávesov presunie aktívne (zvolené) okno na príslušné miesto na ďalšom monitore.


Táto kombinácia klávesov presunie všetky okná na obrazovke s aktívnou aplikáciou na inú obrazovku.


Táto kombinácia klávesov premiestni všetky okná aplikácie na obrazovku, na ktorej sa nachádza kurzor myši.


V prípade použitia viacerých aktívnych pracovných plôch sa touto kombináciou klávesov prepína medzi pracovnými plochami. Opakovaným použitím tejto kombinácie možno prechádzať zoznamom aktívnych pracovných plôch aplikácií.


Stránka "Globálne nastavenie" obsahuje voľby spoločné pre správcu pracovnej plochy a správu všetkých aplikácií.


Ak zvolíte maximalizáciu aplikácie pomocou voľby "celá pracovná plocha", aplikácia vyplní celú pracovnú plochu, aj keď je pracovná plocha rozložená na viacerých monitoroch.

Zvolením maximalizácie aplikácie na "jej aktuálna obrazovka" táto aplikácia štandardne vyplní len obrazovku, na ktorej bola aplikácia pôvodne umiestnená.


Ak aktivujete túto funkciu, do systémových ponúk všetkých aplikačných okien najvyššej úrovne sa vloží čiastočná ponuka správcu pracovnej plochy NVIDIA. Táto čiastočná ponuka umožňuje rýchly a ľahký prístup ku všetkým funkciám správy aplikácií bez toho, aby bolo potrebné otvoriť ovládací panel správcu pracovnej plochy.

K systémovej ponuke okna aplikácie možno prístup získať klepnutím pravým tlačidlom myši na záhlavie okna alebo klepnutím na malú ikonu aplikácie vľavo na záhlaví aplikácie.


Zvolením tejto položky správca pracovnej plochy zabráni, aby sa okná miestnej ponuky na najvyššej úrovni rozložili na dva (a viac) monitorov zmenou pozície miestnej ponuky tak, aby sa zobrazila len na jednej obrazovke.


Túto položku vyberte, ak chcete mať systémové ponuky umiestnené vždy uprostred zvolenej obrazovky.


Vyberte monitor, na ktorom majú byť okná miestnej ponuky umiestnené uprostred. Toto pole je dostupné, len ak označíte na tlačidlo "Umiestniť systémové miestne ponuky na stred obrazovky č".


AK zvolíte túto položku, systémové miestne ponuky, ktoré presahujú viac než jeden monitor, budú umiestnené uprostred obrazovky obsahujúcej kurzor myši, pretože pravdepodobne používate práve túto obrazovku.


Zvolením tejto položky ostanú okná miestnej ponuky aplikácie na obrazovke, na ktorej sa nachádza okno aplikácie ktorá ich vytvorila. Ak sa miestna ponuka zobrazí na inom monitore, správca pracovnej plochy je presunie, aby sa zmestila na obrazovku okna aplikácie.


Poklepaním na toto tlačidlo sa obnoví východiskové globálne nastavenie a prístupové klávesy správcu pracovnej plochy.

POZNÁMKA: To neovplyvní vlastné nastavenie jednotlivých aplikácií, ktoré ste urobili na stránke správy aplikácie.


Poklepaním na "OK" potvrďte a použite všetky zmeny vykonané v nastavení správcu pracovnej plochy; okno ovládacieho panelu sa zatvorí.


Poklepaním na "Storno" sa okno ovládacieho panelu správcu pracovnej plochy zatvorí bez uloženia a použitia zmien.

POZOR: Všetky zmeny nastavenia, ktoré ste vykonali, sa stratia.


Poklepaním na "Použiť" a všetky vaše úpravy nastavenia použijú a uložia a okno správcu pracovnej plochy ostane otvorené.


Tento dialóg slúži na výber novej aplikácie, ktorú bude spravovať správca pracovnej plochy.


Toto je zoznam aplikácií aktuálne spustených na pracovnej ploche. V tomto zozname možno poklepaním na tlačidlo "Prezerať" vybrať aplikáciu alebo zadať inú aplikáciu, napr. aplikáciu, ktorá nie je aktuálne spustená.


Poklepaním na toto tlačidlo sa otvorí súborový dialóg určený na voľbu ľubovoľnej aplikácie Windows, ktorá sa má spravovať pomocou správcu pracovnej plochy.


Poklepaním na toto tlačidlo potvrďte zvolený programový súbor ako novú aplikáciu spravovanú pomocou správcu pracovnej plochy.


Poklepte na toto tlačidlo, ak práve teraz nechcete vybrať žiadnu aplikáciu. Dialógové okno novej aplikácie sa zatvorí bez zmeny nastavenia.


Tento dialóg slúži na zadanie názvu pracovnej plochy novej aplikácie.


Tu zadajte názov pracovnej plochy novej aplikácie. Môžete si vybrať takisto z názvov pracovných plôch zadaných pre iné aplikácie.

Pracovnú plochu webových prehľadávačov môžete napríklad nazvať "WWW", kým pracovnú plochu správy elektronickej pošty môžete nazvať "Pošta". Funkcia prístupových kláves správcu pracovnej plochy umožňuje pohodlné prepínanie medzi pracovnými plochami jednotlivých aplikácií.


Poklepaním na "OK" potvrďte nový názov pracovnej plochy. Na tlačidlo nemožno poklepať, kým ste nezadali platný názov pracovnej plochy.


Klepnite na "Zrušiť", ak teraz nechcete zadať žiadny názov pracovnej plochy.


Táto kombinácia klávesov spúšťa sériu animovaných zbiehavých štvoruholníkov, ktoré Vám pomôžu určiť pozíciu kurzora.


Zapnite túto voľbu, ak okná presúvate pomocou myši a chcete celé okno umiestniť na jednu z obrazoviek.


Tieto voľby majú vplyv na prvky užívateľského rozhrania relácie klienta systému Windows, ako sú napríklad vlastnosti hlavného panelu a okna prepínača úloh.


Túto voľbu použite, ak chcete zapnúť alternatívne okno prepínača úloh, ktoré sa správne umiestni na stred v súlade s aktuálnou konfiguráciou a umožní prepínanie medzi aplikáciami na rôznych pracovných plochách.

Okno prepínača úloh možno zapnúť stlačením kláves Alt+Tab.


Ak vyberiete túto položku, okno prepínača úloh sa vždy objaví na určenom monitore.


Vyberte monitor, na ktorom chcete zobraziť okno prepínača úloh. Voľba je možná len medzi aktuálne aktívnymi monitormi.


Zvoľte túto položku, ak chcete hlavný panel zobraziť len na jednom monitore, tzn. zabrániť jeho rozloženiu na viacero monitorov.


Tieto voľby určia spôsob, ktorým bude správca pracovnej plochy spravovať pozície okien miestnych ponúk vrátane hlásení a dialógov aplikácií.


Po zvolení tejto položky sa zapne funkcia Mierka. Táto funkcia zobrazí na jednom monitore zväčšený obraz oblasti na obrazovke, na ktorej sa nachádza kurzor myši. Zväčšený obraz sa objaví na monitore naproti kurzoru myši; posunutím kurzora cez monitory sa zväčšený obraz automaticky premiestni na ďalší monitor.

Funkciu Mierka možno použiť len vtedy, keď pripojíte viac monitorov a vyberiete režim vodorovného alebo zvislého rozloženia.


Túto voľbu aktivujte, ak chcete zväčšovať pomocou funkcie filtrované (interpolované) zmeny mierky.


Na ovládanie funkcie Mierka sa používajú nasledovné prístupové klávesy. Podobne ako v tabuľke prístupových klávesov, nastavte prístupový kláves poklepaním na pole a následným poklepaním na zvolenú kombináciu klávesov.

POZNÁMKA: Prístupové klávesy sú vypnuté, ak sú otvorené strany Mierky a prístupových kláves, aby sa zabránilo konfliktu medzi aktuálnymi prístupovými klávesmi a definovaním nových prístupových kláves.


Tento prístupový kláves zapína a vypína funkciu Mierka.


Tento prístupový kláves zvyšuje úroveň zväčšenia vybraného obrazu.


Tento prístupový kláves znižuje úroveň zväčšenia vybraného obrazu.


Tento parameter určuje počet aktualizácií zväčšovaného obrazu za sekundu, keď sa kurzor myši nepohybuje. (Zväčšovaný obraz sa pri pohybe myši automaticky aktualizuje.) Zvýšenie tejto hodnoty môže nepriaznivo ovplyvniť výkon systému alebo aplikácie.


Hodnota tohto parametra vyjadrená v milisekundách predstavuje oneskorenie pri prepnutí zväčšeného obrazu z jedného monitoru na druhý. Toto oneskorenie zabráni zväčšenému obrazu premiestniť sa medzi monitormi, keď sa kurzor myši krátkodobo presunie na monitor so zväčšeným obrazom. Nulová hodnota tohto parametra predstavuje nulové oneskorenie.


Túto voľbu použite, ak chcete úroveň zväčšenia obrazu meniť za chodu pomocou kolieska myši a podržaním niektorej z kombinácií klávesov CTRL, ALT a SHIFT.


Zvoľte kombináciu klávesov CTRL, ALT a SHIFT, ktorú budete spoločne s kolieskom myši používať na nastavenie mierky obrazu.


Stránka Prístupové klávesy slúži na nastavenie prístupových kláves, ktoré možno použiť na správu umiestnenia okien aplikácií na pracovnej ploche.

POZNÁMKA: Prístupové klávesy sú vypnuté, ak sú otvorené strany Mierky a prístupových kláves, aby sa zabránilo konfliktu medzi aktuálnymi prístupovými klávesmi a definovaním nových prístupových kláves.


Táto voľba dezaktivuje zahladzovanie hrán v trojrozmerných aplikáciách.

Túto položku zvoľte, ak požadujete maximálny výkon aplikácií.


Voľbou tejto položky sa aktivuje zahladzovanie hrán v režime 2x.

Táto voľba poskytuje lepšiu kvalitu obrazu a vysoký výkon v trojrozmerných aplikáciách.


Táto voľba slúži na aktiváciu patentovanej techniky zahladzovania hrán dostupnej v skupine kariet GeForce GPU.

Zahladzovanie hrán Quincunx Antialiasing ponúka kvalitu pomalšieho režimu 4x blížiaceho sa výkonu rýchlejšieho režimu 2x.


Voľbou tejto položky sa aktivuje zahladzovanie hrán v režime 4x.

Poskytuje vyššiu kvalitu obrazu na úkor výkonu v trojrozmerných aplikáciách.


Voľbou tejto položky sa aktivuje zahladzovanie hrán v režime 4x, 9kanálové (Gaussian).

Poskytuje vyššiu kvalitu obrazu na úkor výkonu v trojrozmerných aplikáciách.


Voľbou tejto položky sa aktivuje zahladzovanie hrán v režime 4xS.

Poskytuje vyššiu kvalitu než režim 4x a mierne nižší výkon v trojrozmerných aplikáciách.

POZNÁMKA: Toto nastavenie má vplyv len na aplikácie Direct3D. Pri použití aplikácií OpenGL použije OpenGL nasledujúce podporujúce nastavenie zahladzovania hrán (t.j. voliteľné nastavenie, ktoré bezprostredne predchádza nastavenie 4xS).


Táto voľba automaticky aktivuje optimálne nastavenie zahladzovania hrán pre trojrozmerné aplikácie, ktoré zahladzovanie hrán podporujú.


Táto voľba umožňuje manuálny výber režimu zahladzovania hrán v spustených trojrozmerných aplikáciách.


Informácie o aktuálnom nastavení AGP na počítači.


Táto voľba umožňuje manuálny výber rýchlosti AGP používanej grafickým podsystémom. Ak si nie ste istí, ktorú rýchlosť AGP použiť, neoznačujte žiadne políčko. Systém určí optimálnu rýchlosť AGP automaticky.


Ak chcete rýchlosť AGP, ktorú má používať grafický podsystém, voliť ručne, použite posuvný ovládač.


Umožňuje výber spôsobu, akým ovládač spravuje grafickú pamäť pridelenú zo systémovej pamäte.


Umožňuje definovať kapacitu systémovej pamäte použitej v spojení so spôsobom určeným aktuálnym snímkovým režimom medzipamäte.


Umožňuje určiť stratégiu správy snímkovej medzipamäte pri použití dynamického režimu snímkovej medzipamäte.


NVIDIA PowerMizer umožňuje regulovať spotrebu energie GPU. Životnosť batérie môžete predĺžiť nastavením režimu Maximálna úspora energie alebo môžete využiť maximálny grafický výkon grafického procesoru nastavením režimu Maximálny výkon.


Pri tejto voľbe systém Windows pristupuje k ľubovoľnému zobrazovaciemu adaptéru s viacerými výstupmi ako k samostatnému adaptéru inštalovanému v systéme. Vďaka tomu môžete zvoliť nezávislé rozlíšenie a farebnú hĺbku pre každé zobrazovacie zariadenie pripojené k adaptéru s viacerými výstupmi.


Ovládanie dvoch obrazoviek pomocou jedinej konfigurácie pamäte grafického procesoru prináša určité obmedzenia nastavenia obrazu. Režimy v dialógu Vlastnosti obrazovky v systéme Windows možno ovládať pomocou grafického adaptéra v konfigurácii s jedným zobrazovacím zariadením. Keď zdroje adaptéra používajú dve zobrazovacie zariadenia, nie sú na nich k dispozícii niektoré z režimov vyššieho rozlíšenia. V takom prípade odporúčame vyskúšať kombináciu režimov zobrazenia, ktoré sa dajú ovládať grafickým adaptérom.


Poklepaním na toto tlačidlo si prispôsobíte ďalšie nastavenia stereoskopického obrazu a obrazu na popredí podporovaného rozhraním OpenGL.  Toto tlačidlo je k dispozícii len ak zapnete voľbu "Zapnúť použitie štvornásobnej medzipamäte pre rozhranie API stereoskop režimu" v prvom okne zoznamu na tomto paneli.


Aktivuje zobrazenie na popredí v OpenGL. Niektoré aplikácie (napríklad Softimage3D) vyžadujú obraz na popredí. Obrazy na popredí sa používajú ako paletovaný povrch spoločne s normálnou medzipamäťou farieb (RGB). Obrazy na popredí sú najmä užitočné pri presahu kresliacich plôch, ktoré sú nezávislé od trojrozmerného obrazu, napríklad ponuky a kurzory. Obrazy na popredí sú podporované v 16-bitových a 32-bitových farebných režimoch.

POZNÁMKA: Stereoskopický obraz OpenGL a obrazy na popredí sa nemôžu používať súčasne. Obrazy na popredí vyžadujú ďalšiu grafickú pamäť na doske a nemusia byť k dispozícii pri každom rozlíšení. Ak sa vyskytnú problémy so spúšťaním funkcie obrazu na popredí, môžete skúsiť znížiť rozlíšenie alebo farebnú hĺbku.


Aktivuje stereoskopický obraz v aplikácii OpenGL. Ak chcete používať stereoskopické aplikácie so stereoskopickými okuliarami alebo iným hardvérom, ovládač NVIDIA exportuje formáty pixelov rozhrania OpenGL a usporiada pamäť tak, aby sa stereoskopické a monoskopické aplikácie mohli používať súčasne.

POZNÁMKA: Túto možnosť aktivujte, len keď je to nutné. Niektoré aplikácie si automaticky vyberú stereoskopický formát, kým iné aplikácie nemusia v stereoskopickom pixelovom formáte správne fungovať.

POZNÁMKA: Stereoskopický obraz OpenGL a obrazy na popredí sa nemôžu používať súčasne. Obrazy na popredí vyžadujú ďalšiu grafickú pamäť na doske a nemusia byť dostupné pri každom rozlíšení. Ak sa vyskytnú problémy so stereoskopickým zobrazením, môžete skúsiť znížiť rozlíšenie alebo farebnú hĺbku.


Ovládač NVIDIA podporuje rôzne typy stereo hardvéru. Ak používate iný než štandardný hardvér na  tvorbu stereoskopického obrazu, zvoľte režim zobrazenia z tohto okna so zoznamom.


Zvoľte túto možnosť, len ak používate kartu ELSA 3D REVELATOR™ alebo kompatibilný adaptér. Tieto adaptéry prevedú signál z monitoru na štandardizovaný 3-kolíkový konektor DIN typický pre väčšinou bežne používaného hardvéru.

POZNÁMKA: Ak má grafická karta, ktorú používate, zabudovaný 3-kolíkový konektor DIN, adaptér používať nemusíte.


Zvoľte túto možnosť, ak ste k plochému displeju (s funkcií automatického nastavení stereoskopického obrazu) pripojili grafickú kartu.


Zvoľte túto možnosť, ak máte pasívny hardvér pre tvorbu stereoskopického obrazu.

Ak chcete zvoliť túto možnosť, musíte zapojiť projektory ku grafickej karte s dvoma konektormi (dual-head) na pripojenie zobrazovacieho zariadenia na báze NVIDIA GPU, ako napríklad Quadro2 MXR (alebo GeForce2 MX /GeForce2 Go) a zapnúť režim nView Close z panelu nView. Jedno zariadenie bude ukazovať obraz ľavého oka a druhé obraz pravého oka.

Táto voľba je dostupná len v prípade kariet typu multi-head.


Ak má grafická karta, ktorú používate, zabudovaný 3-kolíkový konektor DIN, touto voľbou príslušnú funkciu aktivujete.  V tomto prípade nie sú potrebné ďalšie adaptéry, ako napríklad tie, ktoré sa dodávajú s ELSA 3D REVELATOR™ alebo StereoGraphics®. Ku grafickej karte môžete pripojiť ľubovoľný hardvér s podporou stereoskopického obrazu pomocou 3-kolíkového konektoru DIN.


Zvoľte túto možnosť, ak používate adaptér dodaný so zariadením StereoGraphics® StereoEyes® alebo kompatibilnými produktmi. Tieto adaptéry prevádzajú signál monitoru na štandardizovaný 3-kolíkový signál.

Konektor DIN používaný väčšinou bežne dostupného hardvéru s podporou stereoskopického obrazu.

POZNÁMKA: Ak má používaná grafická karta zabudovaný 3-kolíkový konektor DIN, adaptér používať nemusíte!


http://www.stereographics.com/html/se.htm Túto možnosť použite na zámenu pravého a ľavého obrazu, ak sa stereoskopický efekt nepodarilo dosiahnuť. Obvykle je potrebné zapnúť túto funkciu len na zvisle prekladaných monitoroch a v pasívnom režime.


Táto možnosť rezervuje čo najviac pamäte pre textúrové mapy.  Týmto možno zvýšiť výkon pri aplikáciách s veľkým množstvom textúr na úkor menšieho výkonu v aplikáciách bez textúr.


Na základe tejto voľby sa vždy použije trilineárne filtrovanie bez ohľadu na to, či jej použitie aplikácia požaduje alebo nie. Týmto sa môže zlepšiť kvalita obrazu vo väčšine trojrozmerných aplikácií.